BDMS คว้า 3 รางวัลใหญ่ระดับเอเชีย
BDMS คว้า 3 รางวัลใหญ่ระดับเอเชีย ในงาน “2019 All - Asia Executive Team Most Honored Companies Awards”
7 ต.ค. 2562

นฤมล น้อยอ่ำ รักษาการ กรรมการผู้อำนวยการใหญ่ บริษัท กรุงเทพดุสิตเวชการ จำกัด (มหาชน) หรือ BDMS พร้อมคณะผู้บริหาร เป็นตัวแทนบริษัทฯ เข้าร่วมงาน “2019 All – Asia Executive Team Most Honored Companies Awards” ซึ่งจัดโดยนิตยสาร Institutional Investor สื่อนิตยสารธุรกิจชั้นนำของสหรัฐอเมริกา ที่ได้รับความเชื่อถือมากที่สุดในเรื่องการจัดอันดับบริษัทจดทะเบียนในตลาดหลักทรัพย์ทั่วโลก ณ เมืองเซินเจิ้น สาธารณรัฐประชาชนจีน เมื่อเร็วๆนี้
โดย BDMS ได้รับรางวัลใหญ่ระดับ Asia จำนวน 3 รางวัลในกลุ่มเฮลท์แคร์ (Healthcare &amp; Pharmaceuticals) ได้แก่
1) รางวัล Most Honored Companies ได้แก่ BDMS (บริษัท กรุงเทพดุสิตเวชการ จำกัด (มหาชน))
2) Special achievement awards: Best CEO ได้แก่ นายแพทย์ปราเสริฐ ปราสาททองโอสถ
3) Special achievement awards: Best CFO ได้แก่ คุณนฤมล น้อยอ่ำ
ทั้งนี้ รางวัลดังกล่าวเป็นรางวัลอันทรงเกียรติที่สะท้อนความเชื่อมั่นของนักลงทุนสถาบันและนักวิเคราะห์จากทั่วโลกในผลงานที่ผ่านมาของบริษัท ซึ่งพิจารณาจากผลงานของบริษัทในปี 2561 และจากผลการโหวตโดยนักลงทุนและนักวิเคราะห์จากทั่วโลกรวมกว่า 2,500 คน